ข้อบังคับกรมสอบสวนคดีพิเศษข้อบังคับกรมสอบสวนคดีพิเศษว่าด้วยการจัดทำเอกสารหลักฐาน และการแฝงตัว พ.ศ. ๒๕๕๕ โดยที่เป็นการสมควรปรับปรุงข้อบังคับกรมสอบสวนคดีพิเศษว่าด้วยการจัดทำเอกสารหลักฐานและการแฝงตัว พ.ศ. ๒๕๕๓ให้เหมาะสมและมีประสิทธิภาพยิ่งขึ้นอาศัยอำนาจตามความในมาตรา ๒๗ แห่งพระราชบัญญัติการสอบสวนคดีพิเศษพ.ศ. ๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ และมาตรา ๕๖ของรัฐธรรมนูญแห่งราชอาณาจักรไทย บัญญัติให้กระทำได้ โดยอาศัยอำนาจตามบทบัญญัติแห่งกฎหมายอธิบดีกรมสอบสวนคดีพิเศษ จึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ. ๒๕๕๕ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ข้อบังคับกรมสอบสวนคดีพิเศษ ว่าด้วยการจัดทำเอกสาร หลักฐานและการแฝงตัว พ.ศ. ๒๕๕๓(๒) ข้อบังคับกรมสอบสวนคดีพิเศษ ว่าด้วยการจัดทำเอกสาร หลักฐานและการแฝงตัว (ฉบับที่ ๒) พ.ศ. ๒๕๕๓บรรดาข้อบังคับ ระเบียบ และคำสั่งอื่นใดที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้อธิบดี หมายความว่าอธิบดีกรมสอบสวนคดีพิเศษรองอธิบดี หมายความว่ารองอธิบดีกรมสอบสวนคดีพิเศษเอกสาร หลักฐาน หมายความว่าเอกสารหรือหลักฐานใดตามมาตรา ๒๗ แห่งพระราชบัญญัติการสอบสวนคดีพิเศษ พ.ศ. ๒๕๔๗หน่วยงานอื่น[๒] หมายความว่า หน่วยงานอื่นใดที่กรมสอบสวนคดีพิเศษขอให้จัดทำเอกสาร หลักฐานเพื่อประโยชน์ในการสืบสวนสอบสวนนายทะเบียน[๓] หมายความว่านายทะเบียนของกรมสอบสวนคดีพิเศษหรือผู้ที่ได้รับมอบหมายตามข้อบังคับนี้ข้อ ๕ ให้อธิบดีเป็นผู้รักษาการตามข้อบังคับนี้หมวด ๑บททั่วไป ข้อ ๖การปฏิบัติตามข้อบังคับนี้เกี่ยวข้องโดยตรงกับความปลอดภัยในชีวิต ร่างกายทรัพย์สิน ความเป็นอยู่ของครอบครัวรวมถึงความเป็นส่วนตัวของเจ้าหน้าที่ผู้ปฏิบัติงาน หรือบุคคลผู้แฝงตัวจึงให้การดำเนินการทุกขั้นตอนตามข้อบังคับนี้ เป็นเรื่องที่มีชั้นความลับข้าราชการและลูกจ้างกรมสอบสวนคดีพิเศษผู้ใดเปิดเผยข้อมูลข่าวสารเกี่ยวกับสถานที่ บุคคล เอกสาร หรือหลักฐานหรือวิธีการดำเนินการเกี่ยวกับมาตรการตามข้อบังคับนี้อันอาจเกิดความเสียหายตามวรรคแรก ให้ถือเป็นความผิดทางวินัยหรือกฎหมายที่เกี่ยวข้องหมวด ๒การจัดทำเอกสารหลักฐาน ข้อ ๗การอนุมัติให้บุคคลจัดทำเอกสาร หลักฐานใดขึ้น ให้เป็นอำนาจของอธิบดีรองอธิบดี หรือผู้ได้รับมอบหมายเป็นการเฉพาะเมื่อรองอธิบดี หรือผู้ได้รับมอบหมายเป็นการเฉพาะ แล้วแต่กรณีอนุมัติให้บุคคลจัดทำเอกสาร หลักฐาน ตามวรรคหนึ่งแล้ว ให้รายงานอธิบดีเพื่อทราบข้อ ๘ให้ผู้ถือหรือครอบครองเอกสาร หลักฐาน ใช้ประโยชน์เอกสาร หลักฐานเฉพาะในการปฏิบัติภารกิจ หรือหน้าที่ตามคำสั่งเท่านั้นข้อ๙[๔] ในการจัดทำเอกสาร หลักฐานให้ผู้บัญชาการสำนักคดี หัวหน้าหน่วยงานที่เรียกชื่ออย่างอื่น หรือหัวหน้าคณะทำงานแล้วแต่กรณี ที่ได้รับการอนุมัติตามข้อ ๗ รับผิดชอบดำเนินการเองหรือร่วมกับสำนักเทคโนโลยีและศูนย์ข้อมูลการตรวจสอบ หรือร่วมกับหน่วยงานอื่นพิจารณาดำเนินการ แล้วแจ้งเรื่องเป็นบันทึกที่มีชั้นความลับให้นายทะเบียนทราบหมวด ๓การแฝงตัว ข้อ ๑๐การอนุมัติให้บุคคล เข้าไปแฝงตัวในองค์กร หรือกลุ่มคนใดให้เป็นอำนาจของอธิบดี รองอธิบดี ผู้บัญชาการสำนักคดีหรือผู้บัญชาการสำนักปฏิบัติการคดีพิเศษภาคเมื่อรองอธิบดี ผู้บัญชาการสำนักคดีหรือผู้บัญชาการสำนักปฏิบัติการคดีพิเศษภาค แล้วแต่กรณีอนุมัติให้บุคคลเข้าไปแฝงตัวตามวรรคหนึ่งแล้ว ให้รายงานอธิบดีเพื่อทราบข้อ ๑๑บุคคลที่ได้รับอนุมัติต้องปฏิบัติภารกิจหรือหน้าที่ตามคำสั่งที่ได้รับมอบหมายและข้อบังคับนี้อย่างเคร่งครัดข้อ ๑๒การขออนุมัติเข้าไปแฝงตัว ให้ผู้บัญชาการสำนักคดี หัวหน้าหน่วยงานที่เรียกชื่ออย่างอื่นหรือหัวหน้าคณะทำงานแล้วแต่กรณี รายงานเหตุผลความจำเป็นตามภารกิจ และจัดทำเป็นบันทึกที่มีชั้นความลับเสนอต่ออธิบดีหรือผู้ได้รับมอบหมาย ตามข้อ ๑๐ข้อ ๑๓เมื่อได้รับอนุมัติให้เข้าแฝงตัวแล้ว ให้ผู้บัญชาการสำนักคดีหัวหน้าหน่วยงานที่เรียกชื่ออย่างอื่น หรือหัวหน้าคณะทำงาน แล้วแต่กรณีแจ้งเรื่องการอนุมัติโดยอาจปกปิดเอกสารหลักฐานที่ยังไม่สมควรเปิดเผยและจัดทำเป็นบันทึกที่มีชั้นความลับเสนอต่อนายทะเบียนหมวด ๔การควบคุมการเก็บรักษา และการทำลายเอกสาร ข้อมูล ข้อ๑๔[๕] ให้ผู้บัญชาการสำนักเทคโนโลยีและศูนย์ข้อมูลการตรวจสอบกรมสอบสวนคดีพิเศษเป็นนายทะเบียน ทำหน้าที่ในการควบคุมเก็บรักษาทะเบียนข้อมูลเอกสาร หลักฐานและการแฝงตัวรวมถึงจัดทำสถิติและตรวจสอบผลการดำเนินการ โดยจัดทำเป็นบันทึกที่มีชั้นความลับรายงานต่ออธิบดีทุก ๖เดือนให้นายทะเบียนมีอำนาจแต่งตั้งผู้ช่วยนายทะเบียนได้ตามความจำเป็นแล้วรายงานให้อธิบดีทราบข้อ๑๕[๖] ให้ผู้บัญชาการสำนักคดีหัวหน้าหน่วยงานที่เรียกชื่ออย่างอื่น หรือหัวหน้าคณะทำงาน แล้วแต่กรณีที่ได้รับการอนุมัติแฝงตัวรายงานผลความคืบหน้าการดำเนินการตามที่ได้รับอนุมัติเพื่อยืนยันเหตุผลความจำเป็นที่จะต้องใช้เอกสารหลักฐานและการแฝงตัว ทุก ๖ เดือนนับตั้งแต่วันที่ได้รับอนุมัติและเมื่อเสร็จสิ้นภารกิจหรือหน้าที่ที่ได้รับมอบหมายโดยจัดทำเป็นบันทึกที่มีชั้นความลับเสนอต่ออธิบดีผ่านผู้อนุมัติตามข้อ ๑๐กรณีเสร็จสิ้นภารกิจหรือหน้าที่ที่ได้รับมอบหมายให้ผู้ขออนุมัติตามวรรคหนึ่งแจ้งหน่วยงานอื่นทราบภายใน ๑๕ วันนับแต่วันที่อธิบดีรับทราบรายงานข้อ๑๖[๗] เอกสาร หลักฐานที่ใช้ในการปฏิบัติหน้าที่เมื่อหมดความจำเป็นแล้ว ให้ส่งนายทะเบียนเพื่อทำลายส่วนข้อมูลข่าวสารอื่นที่ได้จากการปฏิบัติหน้าที่ หากเห็นว่าหมดความจำเป็นจะส่งนายทะเบียนเพื่อทำลายก็ได้ในการทำลายตามวรรคหนึ่งให้นายทะเบียนขออนุมัติอธิบดีและเมื่อดำเนินการเสร็จสิ้นแล้วให้รายงานอธิบดีเพื่อทราบและแจ้งหน่วยงานอื่นทราบด้วยกรณีเอกสารหลักฐาน เสียหายหรือสูญหาย ให้ผู้ถือหรือครอบครองรายงานต่ออธิบดีผ่านผู้ขออนุมัติตามข้อ๙ ภายใน ๔๘ ชั่วโมงนับตั้งแต่ทราบเหตุ และแจ้งนายทะเบียนทราบรวมถึงแจ้งหน่วยงานอื่นทราบโดยเร็วหมวด ๕ความรับผิดชอบในการปฏิบัติหน้าที่ ข้อ ๑๗ในการปฏิบัติหน้าที่ตามข้อบังคับนี้ผู้ใดกระทำนอกเหนือวัตถุประสงค์ในการสืบสวนสอบสวนตามที่ได้รับมอบหมายเพื่อแสวงหาประโยชน์อันมิชอบสำหรับตนเองหรือผู้อื่นผู้นั้นไม่ได้รับการคุ้มครองตามกฎหมาย และถ้าการกระทำนั้นเป็นความผิดอาญาต้องระวางโทษเป็นสองเท่าของโทษที่กำหนดไว้สำหรับความผิดนั้น ตามมาตรา ๔๐แห่งพระราชบัญญัติการสอบสวนคดีพิเศษ พ.ศ. ๒๕๔๗ข้อ ๑๘ให้ผู้ปฏิบัติหน้าที่ตามข้อบังคับนี้โดยสุจริต และถูกฟ้องทางแพ่ง ทางอาญาหรือทางปกครอง ได้รับความช่วยเหลือในการดำเนินคดีจากกรมสอบสวนคดีพิเศษบทเฉพาะกาล ข้อ ๑๙ บรรดาเอกสารหลักฐาน หรือการแฝงตัวที่ได้อนุมัติไปก่อนวันที่ใช้ข้อบังคับนี้ และยังมีความจำเป็นต้องปฏิบัติต่อเนื่องอยู่ยังคงใช้ได้ต่อไป และให้นำข้อบังคับนี้มาใช้บังคับโดยอนุโลมประกาศณ วันที่ ๗ ธันวาคม พ.ศ. ๒๕๕๕ธาริต เพ็งดิษฐ์อธิบดีกรมสอบสวนคดีพิเศษข้อบังคับกรมสอบสวนคดีพิเศษว่าด้วยการจัดทำเอกสาร หลักฐานและการแฝงตัว (ฉบับที่ ๒) พ.ศ. ๒๕๕๙ข้อ๒[๘]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปอุษมล/ผู้จัดทำ๘ มกราคม ๒๕๕๖เอกฤทธิ์/ผู้ตรวจ๘ มกราคม ๒๕๕๖กัญฑรัตน์/เพิ่มเติม๒๙ กันยายน ๒๕๕๙[๑] ราชกิจจานุเบกษาเล่ม ๑๒๙/ตอนพิเศษ ๑๙๗ ง/หน้า ๕๔/๒๘ ธันวาคม ๒๕๕๕[๒] ข้อ ๔ นิยามคำว่าหน่วยงานอื่น เพิ่มโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๓] ข้อ ๔ นิยามคำว่านายทะเบียน เพิ่มโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๔] ข้อ ๙แก้ไขเพิ่มเติมโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๕] ข้อ ๑๔แก้ไขเพิ่มเติมโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๖] ข้อ ๑๕แก้ไขเพิ่มเติมโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๗] ข้อ ๑๖แก้ไขเพิ่มเติมโดยข้อบังคับกรมสอบสวนคดีพิเศษ ว่าด้วยการจัดทำเอกสารหลักฐานและการแฝงตัว (ฉบับที่ ๒) พ.ศ. ๒๕๕๙[๘] ราชกิจจานุเบกษาเล่ม ๑๓๓/ตอนพิเศษ ๒๐๔ ง/หน้า ๒๘/๑๒ กันยายน ๒๕๕๙